**Nyt middel mod dieselpest fra LIQUI MOLY**

Additivet Marine Diesel-beskyttelse er effektivt og kan frit forhandles

**Maj 2019 – Dieselpest er et problem, som mange bådejere oplever. Og problemet står ikke alene: Som følge af et skærpet EU-direktiv har man siden december sidste år ikke kunnet købe produkter mod dieselpest i den fri handel. Indtil nu, for den tyske additivproducent LIQUI MOLY lancerer med sin nye Marine Diesel-beskyttelse et middel, der opfylder de nye krav.**

LIQUI MOLY har tilpasset sammensætningen af additivet Marine Diesel-beskyttelse i henhold til den nye kemikalieforordning. Derfor kan det sælges i selvbetjening og sendes til slutbrugerne. Det glæder Tom Lippmann, der ansvarlig for LIQUI MOLY hos den tyske grossist Herman Gotthardt GmbH: "Siden lovændringen har mange forhandlere helt fjernet de gamle produkter fra hylderne. Det fik ikke efterspørgslen til at falde. Det nye additiv vil derfor erobre markedet." Og ganske rigtigt tyder de første salgstal på et stort behov. "Jeg har aldrig før haft et produkt, der solgte af sig selv på den måde", siger Tom Lippmann.

Carlos Travé, der er ansvarlig for den globale marineafdeling hos LIQUI MOLY, ser de ændrede forhold som en stor mulighed: "Vi er de eneste, der tilbyder sådan et produkt, vi er billigere end konkurrenterne, og som forgængeren har også den nye Marine Diesel-beskyttelse dokumenteret virkning."

I den forbindelse satser LIQUI MOLY på en ny begyndelse. Midlet er i øjeblikket det eneste på markedet, der må sælges frit, og som ikke er baseret på enzymer. Institut Technische Mikrobiologie Dr. Jutta Höffler GmbH testede i forskellige doseringer og i henhold til ASTM E 1259-10 den nye Marine Diesel-beskyttelse for bakterier, gærbakterier og svampe, der er de tre typiske årsager til dieselpest. Additivet havde en hurtig virkning: Mens mikroorganismerne bredte sig hurtigt i diesel tilsat vand og uden additiv, var der i brændstoffet, der var behandlet med additivet, efter blot syv dage ingen mikroorganismer. Og efter 21 dage kom de ikke igen.

Brugen af Marine Diesel-beskyttelse er særdeles økonomisk. Carlos Travé: "Midlet er meget effektivt selv i små doser." En liter additiv pr. 1000 liter brændstof er nok til at beskytte mod dieselpest. Hvis dieselpesten allerede har bredt sig, er en dosering på 1:200 nok til at udrydde den. "Derfor er Marine Diesel-beskyttelse ikke bare mere effektiv, men også billigere end andre produkter, der skal doseres meget kraftigere for at opnå den samme virkning", fortæller Carlos Travé.

Ud over den bakteriedræbende virkning renser additivet også brændstofsystemet, beskytter det mod korrosion og øger cetantallet. Dermed starter motoren lettere og kører roligere.

"Mange bådejere vil kunne indlede sæsonen med ro i sindet, fordi de nu har let adgang til et effektivt middel mod dieselpest", siger Tom Lippmann.

**Om LIQUI MOLY**

Med cirka 4.000 produkter tilbyder LIQUI MOLY et verdensomspændende og enestående bredt udvalg af kemiske produkter i bilbranchen: Motorolier og additiver, smørestoffer og pastaer, forskellige slags spray og bilplejeprodukter, klæbe- og tætningsmaterialer. LIQUI MOLY blev grundlagt i 1957, og alle produkter fremstilles i Tyskland. I hjemlandet er virksomheden klart markedsførende indenfor additiver og kåres år efter år som det bedste oliemærke. Virksomheden sælger sine produkter i over 120 lande og opnåede i 2018 en omsætning på EUR 545 mio.

**Yderligere informationer fås ved henvendelse til:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de